
PRODUKTRESUMÉ

for

Ringer-laktat "Noridem", infusionsvæske, opløsning


0.	D.SP.NR.
34246

1.	LÆGEMIDLETS NAVN
Ringer-laktat "Noridem"

2.	KVALITATIV OG KVANTITATIV SAMMENSÆTNING
1000 ml (1 liter) indeholder: 

[bookmark: _Hlk235098809]Natriumchlorid: 6,00 g/l
[bookmark: _Hlk235098818]Kaliumchlorid: 0,40 g/l
[bookmark: _Hlk235098829]Calciumchloriddihydrat: 0,27 g/l
[bookmark: _Hlk235098839]Natriumlaktat: 3,20 g/l

	[bookmark: _Hlk210741137]
	Na+
	K+
	Ca++
	Cl-
	Laktat

	mmol/L
	131
	5,37
	1,84
	112
	28,6

	mEq/L
	131
	5,37
	3,67
	112
	28,6



Se pkt. 6.1 for en fuldstændig liste over hjælpestoffer.

3.	LÆGEMIDDELFORM
Infusionsvæske, opløsning

Klar, farveløs opløsning fri for synlige partikler
Osmolalitet: 240 - 275 mOsm/kg. 
pH: 5,5 til 7,0


4.	KLINISKE OPLYSNINGER

4.1	Terapeutiske indikationer
Ringer-laktat "Noridem" infusionsvæske, opløsning anvendes til følgende indikationer:

· Genoprettelse af ekstracellulær væske- og elektrolytbalance eller erstatning af ekstracellulært væsketab, hvor isotoniske elektrolytkoncentrationer er tilstrækkelige. 
· Kortvarig volumenudskiftning (alene eller i kombination med kolloid) ved hypovolæmi eller hypotension.
· Regulering eller opretholdelse af balance ved metabolisk acidose og/eller behandling af mild til moderat metabolisk acidose (undtagen laktatacidose)

4.2	Dosering og administration

Dosering

Anbefalet dosis:
Den anbefalede dosis er:
-	til voksne og unge: 500 ml til 3 liter/24 timer
-	til spædbørn, småbørn og børn: 20 ml til 100 ml/kg/24 timer

Administrationshastighed:
Infusionshastigheden er sædvanligvis 40 ml/kg/24 timer hos voksne og unge.
Hos pædiatriske patienter er infusionshastigheden gennemsnitligt 5 ml/kg/timer, men værdien varierer med alderen: 
-	6-8 ml/kg/timer til spædbørn, 
-	4-6 ml/kg/timer til småbørn,
-	2-4 ml/kg/timer til børn. 

Hos børn med forbrændinger afhænger infusionshastighed og administreret volumen af alder, kropsvægt, klinisk tilstand og behandlingsrespons. Væskebehov skal fastlægges i henhold til etablerede protokoller for væskebehandling ved forbrændinger. Behandlingen skal håndteres af eller i samråd med læger med erfaring inden for behandling af børn med forbrændinger (se pkt. 4.4).
[bookmark: _Hlk204949338]Hos børn med alvorligt hovedtraume kan væskebehovet være øget afhængigt af den kliniske situation, f.eks. under neurokirurgi eller intensiv behandling. Det nødvendige volumen skal bestemmes ud fra individuel væskebalance, legemsoverfladeareal og hæmodynamiske parametre.

Bemærk:
-	Spædbørn og småbørn: fra 28 dage til 23 måneder 
-	Børn: fra 2 år til 11 år
-	Unge: i alderen 12 til 16-18 år (afhængigt af region).

Overvågning
Væskebalance, serumelektrolytter og syre-base-balance kan skulle overvåges før og under administration med særlig opmærksomhed på serumnatrium hos patienter med øget ikke-osmotisk vasopressinfrigivelse (syndrom med uhensigtsmæssig sekretion af antidiuretisk hormon, SIADH) og hos patienter, der samtidig behandles med vasopressinagonister, på grund af risikoen for hospitals-erhvervet hyponatriæmi (se pkt. 4.4, 4.5 og 4.8).

Infusionshastighed og volumen afhænger af alder, vægt, klinisk tilstand (f.eks. forbrændinger, kirurgi, hovedskade, infektioner) og samtidig behandling og skal fastlægges af den behandlende læge med erfaring inden for intravenøs væskebehandling hos børn (se pkt. 4.4 og 4.8).



Ældre patienter
Ved valg af type infusionsvæske og infusionsvolumen/-hastighed til en ældre patient skal det tages i betragtning, at ældre patienter generelt har større sandsynlighed for at have hjerte-, nyre-, lever- og/eller andre sygdomme og/eller samtidig lægemiddelbehandling.

Administrationsmåde
Administrationen foretages intravenøst.
[bookmark: _Hlk174018998]Se også pkt. 6.6.

4.3	Kontraindikationer
Opløsningen er kontraindiceret hos patienter med:
0. kendt overfølsomhed over for natriumlaktat eller over for et eller flere af hjælpestofferne anført i pkt. 6.1.
0. Ekstracellulær hyperhydrering eller hypervolæmi.
0. Svær nyresvigt (med oliguri/anuri) (se pkt. 4.4).
0. Dekompenseret hjertesvigt.
0. Hyperkaliæmi, hyperkalcæmi eller metabolisk alkalose (se pkt. 4.4).
0. Generaliseret ødem og ascitescirrose.
0. Svær metabolisk acidose.
0. Forhøjede niveauer (hyperlaktatæmi), herunder nedsat laktatmetabolisme (f.eks. laktatacidose eller svær leversvigt). 
0. Nyfødte under 28 dage, som samtidig behandles med ceftriaxone (se pkt. 4.4).

4.4	Særlige advarsler og forsigtighedsregler vedrørende brugen

Overfølsomhedsreaktioner
Infusionen skal stoppes øjeblikkeligt, hvis der opstår tegn eller symptomer på en mistænkt overfølsomhedsreaktion. Relevante terapeutiske modforanstaltninger skal iværksættes efter klinisk vurdering.

Uforligelighed
Ceftriaxone
Hos patienter over 28 dage gamle (inklusive voksne) må ceftriaxone ikke administreres samtidig med intravenøse calciumholdige opløsninger, herunder Ringer-laktat, gennem samme infusionslinje. Hvis samme infusionslinje anvendes til sekventiel administration, skal linjen skylles grundigt mellem infusionerne med en kompatibel væske. Hos patienter under 28 dage er samtidig anvendelse af ceftriaxone og Ringer-laktat, ligesom andre calciumholdige opløsninger, kontraindiceret, selv hvis de administreres gennem separate infusionslinjer (på grund af udfældning af det fatale ceftriaxone-calciumsalt i den nyfødtes blodbane) (se pkt. 4.3).

Anvendelse hos patienter med underliggende sygdomstilstande
Ringer-laktat skal administreres med forsigtighed til patienter med underliggende medicinske tilstande, som kan øge risikoen for komplikationer, såsom elektrolytforstyrrelser, nedsat væskeudskillelse eller ændret laktatmetabolisme. Se pkt. 4.3 for tilstande anført som kontraindikationer.

Anvendelse hos patienter med risiko for hypernatriæmi
Ringer-laktat må kun administreres til patienter med hypernatriæmi efter nøje vurdering af den underliggende årsag og alternative intravenøse væsker. Overvågning af plasmanatrium og volumenstatus under behandlingen anbefales. Ringer-laktat skal administreres med særlig forsigtighed til patienter med tilstande, der disponerer for hypernatriæmi (såsom binyrebarkinsufficiens, diabetes insipidus eller omfattende vævsskade) og til patienter med hjertesygdom.

Anvendelse hos patienter med risiko for hyperkloræmi
Ringer-laktat må kun administreres til patienter med hyperkloræmi efter nøje vurdering af den underliggende årsag og alternative intravenøse væsker. Overvågning af plasmaklorid og syre-base-balance under behandlingen anbefales.

Ringer-laktat skal administreres med særlig forsigtighed til patienter med tilstande, der disponerer for hyperkloræmi (såsom nyresvigt og renal tubulær acidose, diabetes insipidus), patienter med urinafledning eller patienter, der tager visse diuretika (kulsyreanhydrasehæmmere, f.eks. acetazolamide) eller steroider (androgener, østrogener, kortikosteroider), samt patienter med svær dehydrering.

Anvendelse hos patienter med risiko for hyperkaliæmi
Ringer-laktat skal administreres med særlig forsigtighed til patienter med tilstande, der disponerer for hyperkaliæmi (såsom svært nedsat nyrefunktion eller binyrebarkinsufficiens, akut dehydrering eller omfattende vævsskade eller forbrændinger), samt til patienter med hjertesygdom. Patientens plasmakaliumniveau skal overvåges særligt nøje hos patienter med risiko for hyperkaliæmi.

Anvendelse hos patienter med risiko for hyperkalcæmi
Calciumchlorid er lokalirriterende; derfor skal der udvises forsigtighed for at undgå ekstravasation under intravenøs injektion, og intramuskulær injektion skal undgås. Opløsninger indeholdende calciumsalte skal anvendes med forsigtighed til patienter med tilstande, der disponerer for hyperkalcæmi, såsom patienter med nedsat nyrefunktion og granulomatøse sygdomme forbundet med øget calcitriolsyntese, såsom sarkoidose, nyresten af calciumtype eller tidligere forekomst af sådanne sten.

Anvendelse hos patienter i behandling med digitalis
Forsigtighed anbefales hos patienter, der behandles med digitalisglykosider, på grund af opløsningens calciumindhold, som kan øge risikoen for arytmier. Se pkt. 4.5.

Anvendelse hos patienter med kaliummangel
Selvom Ringer-laktat har en kaliumkoncentration svarende til koncentrationen i plasma, er den utilstrækkelig til at give en nyttig effekt ved svær kaliummangel og bør derfor ikke anvendes til dette formål.

Anvendelse hos patienter med risiko for alkalose
Ringer-laktat skal administreres med særlig forsigtighed til patienter med risiko for alkalose. Da laktat metaboliseres til bicarbonat, kan administration medføre eller forværre metabolisk alkalose. Krampeanfald kan udløses af den laktatinducerede alkalose, men dette er usædvanligt.

Anvendelse hos patienter med nedsat nyrefunktion
Ringer-laktat skal administreres med særlig forsigtighed til patienter med nedsat nyrefunktion. Hos sådanne patienter kan administration af Ringer-laktat medføre natrium- og/eller kaliumretention.

Risiko for væske- og/eller stofoverbelastning samt elektrolytforstyrrelser
Afhængigt af infusionsvolumen og -hastighed kan intravenøs administration af Ringer-laktat infusionsvæske medføre:
· væske- og/eller stofoverbelastning, der resulterer i hyperhydrering og f.eks. kongestive tilstande, herunder pulmonal kongestion og ødem.
· klinisk relevante elektrolytforstyrrelser og syre-base-ubalance.

Klinisk vurdering og periodiske laboratorieundersøgelser kan være nødvendige for at overvåge ændringer i væskebalance, elektrolytkoncentrationer og syre-base-balance under langvarig parenteral behandling, eller når patientens tilstand eller administrationshastigheden nødvendiggør sådan vurdering.

Højvolumeninfusion skal anvendes under særlig overvågning hos patienter med hjerte- eller lungesvigt og hos patienter med ikke-osmotisk vasopressinfrigivelse (herunder SIADH) på grund af risikoen for hospitals-erhvervet hyponatriæmi (se nedenfor).

Hyponatriæmi
Patienter med ikke-osmotisk vasopressinfrigivelse (f.eks. ved akut sygdom, smerter, postoperativ stress, infektioner, forbrændinger og CNS-sygdomme), patienter med hjerte-, lever- og nyresygdomme samt patienter eksponeret for vasopressinagonister (se pkt. 4.5) har særlig risiko for akut hyponatriæmi ved infusion af hypotone væsker.

Akut hyponatriæmi kan føre til akut hyponatriæmisk encefalopati (cerebralt ødem), karakteriseret ved hovedpine, kvalme, krampeanfald, sløvhed og opkastning. Patienter med cerebralt ødem har særlig risiko for alvorlig, irreversibel og livstruende hjerneskade.

Børn, kvinder i fertil alder og patienter med nedsat cerebral compliance (f.eks. meningitis, intrakraniel blødning, cerebral kontusion og cerebralt ødem) har særlig risiko for alvorlig og livstruende hjernehævelse forårsaget af akut hyponatriæmi.

Anvendelse hos patienter med hypervolæmi, hyperhydrering eller tilstande, der medfører natriumretention og ødem
Ringer-laktat skal administreres med særlig forsigtighed til patienter med hypervolæmi eller hyperhydrering.

På grund af indholdet af natriumchlorid skal Ringer-laktat administreres med særlig forsigtighed til patienter med tilstande, som kan medføre natriumretention, væskeoverbelastning og ødem, såsom patienter med primær hyperaldosteronisme, sekundær hyperaldosteronisme (associeret med f.eks. hypertension, kongestivt hjertesvigt, nyrearteriestenose eller nefrosklerose) eller præeklampsi (se også pkt. 4.5).

Andre advarsler
Administration af citrat-antikoaguleret/konserveret blod
På grund af risikoen for koagulation forårsaget af calciumindholdet må Ringer-laktat ikke tilsættes til eller administreres samtidig gennem samme slangesystem med citrat-antikoaguleret/konserveret blod.

Anvendelse hos patienter med type 2-diabetes
Laktat er et substrat for glukoneogenese. Derfor skal glukoseniveauer overvåges nøje hos patienter, der får Ringer-laktat.

Administration
Tilsætning af andre lægemidler eller anvendelse af forkert administrationsteknik kan medføre feberreaktioner på grund af mulig introduktion af pyrogener. I sådanne tilfælde skal infusionen stoppes øjeblikkeligt.

Se pkt. 6.2 og 6.6 for oplysninger om uforligeligheder samt klargøring af produktet og tilsætningsstoffer.

Under langvarig parenteral behandling skal patienten gives passende ernæringstilførsel.

4.5	Interaktion med andre lægemidler og andre former for interaktion

Interaktion med ceftriaxone: 
Hos patienter over 28 dage gamle (inklusive voksne) må ceftriaxone ikke administreres samtidig med intravenøse opløsninger indeholdende calcium. Udfældning af ceftriaxone-calcium kan forekomme, når ceftriaxone blandes med calciumholdige opløsninger i samme intravenøse administrationslinje. In vitro-studier med plasma fra voksne og nyfødte fra navlesnorsblod har vist, at nyfødte har øget risiko for udfældning af ceftriaxone-calcium. Derfor er samtidig anvendelse af ceftriaxone og Ringer-laktat kontraindiceret hos patienter under 28 dage, selv hvis det administreres gennem separate infusionslinjer (se pkt. 4.3 og 4.4).

Lægemidler, der fører til øget vasopressineffekt
Nedenfor anførte lægemidler øger vasopressineffekten, hvilket fører til reduceret renal udskillelse af elektrolytfrit vand og kan øge risikoen for hospitals-erhvervet hyponatriæmi efter uhensigtsmæssigt afbalanceret behandling med intravenøse væsker (se pkt. 4.2, 4.4 og 4.8).
· Lægemidler, der stimulerer frigivelse af vasopressin, omfatter: Chlorpropamide, clofibrate, carbamazepine, vincristine, selektive serotoningenoptagelseshæmmere, 3,4-methylendioxy-N-methamfetamin, ifosfamide, antipsykotika, narkotika.
· Lægemidler, der forstærker virkningen af vasopressin, omfatter: Chlorpropamide, NSAID’er, cyclophosphamide. 
· Vasopressinanaloger omfatter Desmopressin, oxytocin og terlipressin.

Andre lægemidler, der øger risikoen for hyponatriæmi, omfatter også diuretika generelt og antiepileptika såsom oxcarbazepine.

Interaktion relateret til indholdet af natrium:
Der bør udvises forsigtighed ved administration af Ringer-laktat til patienter i behandling med lægemidler, der kan øge risikoen for natrium- og væskeretention (med ødem og hypertension), såsom kortikosteroider og carbenoxolone. Carbenoxolone har mineralokortikoidlignende aktivitet og kan øge risikoen for natrium- og væskeretention.

Interaktion relateret til indholdet af kalium:
På grund af kaliumindholdet skal Ringer-laktat administreres med forsigtighed til patienter i behandling med lægemidler eller produkter, der kan forårsage hyperkaliæmi eller øge risikoen for hyperkaliæmi, såsom
· Kaliumbesparende diuretika (amiloride, spironolactone, triamterene, alene eller i kombination).
· Angiotensinkonverterende enzymhæmmere (ACEi) og angiotensin II-receptorantagonister
· Tacrolimus, cyclosporine.

Administration af kalium til patienter behandlet med sådanne lægemidler kan medføre alvorlig og potentielt dødelig hyperkaliæmi, særligt hos patienter med svær nyreinsufficiens.

Interaktion relateret til indholdet af calcium:
Calciumindholdet i Ringer-laktat infusionsvæske kan forstærke virkningen af digitalisglykosider og øge risikoen for alvorlige eller dødelige hjertearytmier. Forsigtighed tilrådes, særligt ved store volumen eller høje infusionshastigheder. ECG- og elektrolytovervågning anbefales. Se pkt. 4.4. 

· Forsigtighed tilrådes ved administration af Ringer-laktat til patienter behandlet med thiaziddiuretika eller vitamin D, da disse kan øge risikoen for hypercalcæmi.
· Bisfosfonater, fluorid, visse fluoroquinolones og tetracyclines, som absorberes dårligere (lavere tilgængelighed), når de administreres sammen med calcium.

Interaktion relateret til indholdet af laktat (som metaboliseres til bicarbonat):
Forsigtighed tilrådes ved administration af Ringer-laktat til patienter i behandling med lægemidler, hvor renal elimination er pH-afhængig. På grund af laktats alkaliserende virkning (dannelse af bicarbonat) kan Ringer-laktat infusionsvæske påvirke eliminationen af sådanne lægemidler.

· Renal clearance af sure lægemidler såsom salicylater, barbiturater og lithium kan øges på grund af alkalisering af urinen via bicarbonat dannet ved metabolisme af laktat.
· Renal clearance af alkaliske lægemidler, såsom sympatomimetika (f.eks. ephedrine, pseudoephedrine) og stimulerende midler (f.eks. dexamphetamine sulfate, phenfluramine hydrochloride), kan være nedsat.

4.6	Fertilitet, graviditet og amning

Graviditet
Der foreligger ingen tilstrækkelige data om anvendelsen af Ringer-laktat "Noridem" hos gravide kvinder. Dyreforsøg er utilstrækkelige med hensyn til reproduktionstoksicitet (se pkt. 5.3).
Ringer-laktat "Noridem" infusionsvæske kan gives under graviditet, så længe elektrolyt- og væskebalancen overvåges og ligger inden for det fysiologiske område.

Ringer-laktat "Noridem" skal administreres med særlig forsigtighed til gravide kvinder og især under fødslen, særligt hvis det administreres i kombination med oxytocin, da der er risiko for hyponatriæmi (se pkt. 4.4, 4.5 og 4.8).
Der skal udvises særlig forsigtighed ved præeklampsi (se pkt. 4.4).
Hvis et andet lægemiddel tilsættes Ringer-laktat "Noridem" opløsningen, skal dette lægemiddels karakter og anvendelse under graviditet og amning vurderes særskilt.

[bookmark: _Hlk201591985]Amning
[bookmark: _Hlk201592955]Aktive stoffer/metabolitter af Ringer-laktat "Noridem" udskilles i human modermælk. Ved terapeutiske doser forventes ingen bivirkninger hos ammede nyfødte/spædbørn at forekomme. Ikke desto mindre skal Ringer-laktat "Noridem" administreres med forsigtighed under amning.

Fertilitet
Ingen data tilgængelige. Ved terapeutiske doser forventes ingen bivirkninger.

4.7	Virkning på evnen til at føre motorkøretøj og betjene maskiner
Ikke mærkning.
Ikke relevant. 

4.8	Bivirkninger
Følgende bivirkninger (anført efter MedDRA-systemorganklasse) er rapporteret spontant efter markedsføring.

De bivirkninger, der er anført i dette afsnit, er angivet i henhold til den anbefalede hyppighedskonvention: meget almindelig (≥1/10); almindelig (≥1/100 til <1/10); ikke almindelig (≥1/1.000 til <1/100); sjælden (≥1/10.000 til <1/1.000); meget sjælden (<1/10.000), ikke kendt (kan ikke estimeres ud fra forhåndenværende data).

	Systemorganklasse
	Bivirkning
	Hyppighed

	Immunsystemet
	Overfølsomheds-/infusionsreaktioner, herunder anafylaktisk/anafylaktoid reaktion, som eventuelt kan vise sig ved et eller flere af følgende symptomer: 
Angioødem, brystsmerter, ubehag i brystet, nedsat hjertefrekvens, takykardi, nedsat blodtryk, respirationsbesvær, bronkospasme, dyspnø, hoste, urticaria, udslæt, pruritus, erytem, rødme, halsirritation, paræstesi, oral hypoæstesi, dysgeusi, kvalme, angst, pyreksi, hovedpine
	Ikke kendt

	Stofskifte og ernæring
	Hyperkaliæmi
Hospitals-erhvervet hyponatriæmi*
	Ikke kendt

	Nervesystemet
	Akut hyponatriæmisk encefalopati*
	Ikke kendt

	Almene symptomer og reaktioner på administrationsstedet
	Reaktioner på infusionsstedet manifesteret ved et eller flere af følgende symptomer: Flebitis, inflammation på infusionsstedet, hævelse på infusionsstedet, udslæt på infusionsstedet, pruritus på infusionsstedet, erytem på infusionsstedet, smerte på infusionsstedet, brændende fornemmelse på infusionsstedet
	Ikke kendt


*	Hospitals-erhvervet hyponatriæmi kan medføre irreversibel hjerneskade og død på grund af udvikling af akut hyponatriæmisk encefalopati, hyppighed ukendt (se pkt. 4.2. 4.4, 4.5).

Følgende bivirkninger er rapporteret spontant ved anvendelse af andre opløsninger indeholdende natriumlaktat:
· Overfølsomhed: laryngealt ødem (Quinckes ødem), hævelse af huden, nasal kongestion, nysen
· Elektrolytforstyrrelser
· Hypervolæmi
· Panikanfald
· Andre reaktioner på infusionsstedet: Infektion på injektionsstedet, ekstravasation, anæstesi (følelsesløshed) på infusionsstedet.

Indberetning af formodede bivirkninger
Indberetning af formodede bivirkninger efter godkendelse af lægemidlet er vigtig. Det muliggør løbende overvågning af lægemidlets benefit/risk-balance. Sundhedspersonale opfordres til at indberette alle formodede bivirkninger via 

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Overdosering eller for hurtig administration kan føre til overbelastning med vand og natrium med risiko for ødem, især ved nedsat renal natriumudskillelse. I sådanne tilfælde kan ekstra renal dialyse være nødvendig.

Overdreven administration af kalium kan føre til udvikling af hyperkaliæmi, især hos patienter med nedsat nyrefunktion. Symptomer omfatter paræstesi i ekstremiteterne, muskelsvaghed, paralyse, hjertearytmier, hjerteblok, hjertestop og mental konfusion.
 
Overdreven administration af calciumsalte kan føre til hypercalcæmi. Symptomer på hypercalcæmi kan omfatte anoreksi, kvalme, opkastning, obstipation, mavesmerter, muskelsvaghed, psykiske forstyrrelser, polydipsi, polyuri, nefrocalcinose, nyresten og i svære tilfælde hjertearytmier og koma. For hurtig intravenøs injektion af calciumsalte kan også medføre mange af symptomerne på hypercalcæmi samt kalkagtig smag, hedeture og perifer vasodilatation. Mild asymptomatisk hypercalcæmi vil sædvanligvis ophøre ved seponering af calcium og andre medvirkende lægemidler såsom vitamin D. Hvis hypercalcæmi er alvorlig, er akut behandling (såsom loop-diuretika, hæmodialyse, calcitonin, bisfosfonater, trinatriumedetat) nødvendig.

Overdreven administration af Ringer-laktat "Noridem" kan føre til metabolisk alkalose. Metabolisk alkalose kan være ledsaget af hypokaliæmi. Symptomer kan omfatte humørændringer, træthed, åndenød, muskelsvaghed og uregelmæssig hjerterytme. Muskelhypertoni, muskeltrækninger og tetani kan udvikles, især hos patienter med hypocalcæmi. Behandling af metabolisk alkalose som følge af overdosering af bicarbonat består primært af passende korrektion af væske- og elektrolytbalancen. Tilførsel af calcium, chlorid og kalium kan være af særlig betydning.

Når overdosering er relateret til lægemidler tilsat den infunderede opløsning, vil tegn og symptomer på overinfusion være relateret til karakteren af det anvendte tilsætningsstof. I tilfælde af utilsigtet overinfusion skal behandlingen seponeres, og patienten skal observeres for relevante tegn og symptomer relateret til det administrerede lægemiddel. Relevante symptomatiske og understøttende tiltag skal iværksættes efter behov.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk gruppe: Opløsninger med virkning på elektrolytbalancen, elektrolytter, 
ATC-kode: B05BB01

Ringer-laktat "Noridem" opløsning er en isoton elektrolytopløsning. Bestanddelene i Ringer-laktat "Noridem" og deres koncentrationer er udviklet til at svare til dem i plasma.

De farmakologiske egenskaber ved Ringer-laktat er egenskaberne ved dets komponenter natrium, kalium, calcium, chlorid og laktat).

Hovedeffekten af Ringer-laktat "Noridem" er udvidelse af det ekstracellulære rum, herunder både den interstitielle væske og den intravaskulære væske. Laktationer metaboliseres til bikarbonat, hovedsageligt i leveren, og har en alkaliserende virkning på plasma.

Ændringer i centralt venetryk var associeret med sekretion af atrialt natriuretisk peptid hos raske frivillige, som fik Ringer-laktat.

Ringer-laktat givet til raske frivillige reducerede serumosmolaliteten, øgede blodets pH og medførte første urinproduktion hurtigere end administration af fysiologisk saltvand.

Der blev ikke observeret signifikante ændringer i niveauerne af glukagon, epinefrin, blodglukose og insulin hos patienter, der gennemgik aortakirurgi og fik Ringer-laktat.

Når et lægemiddel tilsættes Ringer-laktat, er de farmakodynamiske egenskaber af den resulterende opløsning baseret på egenskaberne af det tilsatte lægemiddel.

5.2	Farmakokinetiske egenskaber
De farmakokinetiske egenskaber af Ringer-laktat "Noridem" er de samme som for de ioner, dets sammensætning omfatter natrium, kalium, calcium og klorid).

Infusion af Ringer-laktat hos hæmodynamisk stabile voksne øger ikke de cirkulerende laktatkoncentrationer.

Farmakokinetikken for D-laktat og L-laktat er ens.

Laktat i Ringer-laktat metaboliseres både ved oxidation og glukoneogenese, overvejende i leveren, og bikarbonat dannes ved begge processer over 1-2 timer. 

Når lægemidler tilsættes Ringer-laktat, afhænger den samlede farmakokinetik af opløsningen af arten af det anvendte lægemiddel.

5.3	Non-kliniske sikkerhedsdata
[bookmark: _Hlk201592035]Der er ikke udført non-kliniske studier med Ringer-laktat "Noridem", da dets aktive stoffer er fysiologiske komponenter i animalsk og humant plasma. Der foreligger kun begrænsede non-kliniske data om de enkelte aktive stoffer. Disse begrænsede data indikerer ikke særlige risici for mennesker ved anvendelse i terapeutiske doser.


6.	FARMACEUTISKE OPLYSNINGER

6.1	Hjælpestoffer
Vand til injektionsvæsker

6.2	Uforligeligheder
Ceftriaxone må ikke blandes med calciumholdige opløsninger, herunder Ringer-laktat "Noridem". Se også pkt. 4.3, 4.4 og 4.5.

Der foreligger fysisk-kemisk uforligelighed med visse antibiotika ved intravenøs administration: chlortetracycline, amphotericin B, oxytetracycline. Tilsætningsstoffer, der er kendt eller fastslået som uforligelige, må ikke anvendes

I mangel af kompatibilitetsstudier må dette lægemiddel ikke blandes med andre lægemidler.

6.3	Opbevaringstid
Flasker: 	3 år
Poser 1000 ml: 	3 år
Poser 250 ml, 500 ml:	30 måneder

Ud fra et mikrobiologisk synspunkt skal produktet anvendes straks, medmindre åbningsmetoden udelukker risikoen for mikrobiel kontaminering. Hvis produktet ikke anvendes straks, er opbevaringstider og -forhold under brug brugerens ansvar. 

6.4	Særlige opbevaringsforhold
Dette lægemiddel kræver ingen særlige opbevaringsforhold.

6.5	Emballagetype og pakningsstørrelser
Transparente infusionsflasker af polypropylen, forseglet med enten en støbt plastikhætte med gummipakning og trækring (enkeltport) eller med en plastikhætte med indlejrede elastomerer (dobbeltport). 
Pakningsstørrelser på 20 × 250 ml, 20 × 500 ml, 10 × 1000 ml. 

Infusionsposer af polypropylen forsynet med 2 polypropylenrør forseglet med en aftagelig polyethylenport og en injektionsport af polycarbonat med hætte. Hver polypropylenpose er yderemballeret i en gennemsigtig plastoverpose. 
Pakninger med 25 × 250 ml, 20 × 500 ml, 10 × 1000 ml 

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Instruktionerne nedenfor vedrører korrekt udstyr og metode, der skal anvendes ved gennembrydning af hætten på polypropylenflasker (PP) med Ringer-laktat "Noridem":
1. Hold om beholderens hals med den ene hånd for at stabilisere beholderen på en vandret, stabil overflade.
1. Fjern ringen fra beskyttelseshætten.
1. a. Brug en steril hypodermisk engangsnål med en ydre diameter på 0,80‑1,20 mm (18-21G).
b. En spike af rustfrit stål eller plast i overensstemmelse med kravene i ISO 15759:2005 er også egnet til gennembrydning af flasken. Spike skal inspiceres før brug. Den skal være skarp og ubeskadiget. En beskadiget spike skal udskiftes. 
Indfør forsigtigt nålen eller IV-sættets spike (i lodret position i forhold til hætten – 90° vinkel) i gummiseptumet. Indfør ikke nålen for dybt, da indføring af nålen forbi dens ansats vil udvide porten for meget og gøre genforsegling vanskeligere.

[image: Hvid kontur af en cigaret

Beskrivelse automatisk genereret]

1. Undgå at rotere spiken ved gennembrydning af porten. Der må kun udføres ét gennembrydningsforsøg på hver port i flasken.
1. Det anbefales at anvende IV-sæt udstyret med filter i overensstemmelse med kravene i ISO 15759:2005. For korrekt flow af opløsningen er et IV-sæt med luftventil nødvendigt.
1. Infusionsvæsken skal inspiceres omhyggeligt visuelt og må ikke administreres, hvis der er synlige partikler. Anvend kun klare opløsninger i intakte beholdere.

Se pkt. 4.2 for information om administrationsmåde.

Infusionsvæske, opløsningen skal inspiceres visuelt før brug.
Anvend kun, hvis opløsningen er klar, fri for synlige partikler, og emballagen er intakt. Administrer straks efter tilslutning til infusionssættet.

Plastbeholdere må ikke anvendes i seriekoblinger. Sådan anvendelse kan medføre luftemboli på grund af restluft, der trækkes fra den primære beholder, før administrationen af væsken fra den sekundære beholder er afsluttet. Tryksætning af intravenøse opløsninger i fleksible plastbeholdere for at øge flowhastigheden kan medføre luftemboli, hvis restluften i beholderen ikke er fuldstændigt fjernet før administration.

Anvendelse af et ventileret intravenøst administrationssæt med ventilen i åben position kan medføre luftemboli.
Ventilerede intravenøse administrationssæt med ventilen i åben position må ikke anvendes med fleksible plastbeholdere.
Opløsningen skal administreres aseptisk ved brug af sterilt udstyr. For at forhindre luft i at trænge ind i systemet skal udstyret fyldes med opløsningen.

Tilsætning af andre lægemidler eller anvendelse af forkert administrationsteknik kan medføre feberreaktioner på grund af mulig introduktion af pyrogener. Ved en bivirkning skal infusionen stoppes øjeblikkeligt.

Kun til engangsbrug.

Ikke anvendt lægemiddel samt affaldsmateriale skal bortskaffes i henhold til lokale krav.

Delvist anvendte poser må ikke tilsluttes igen.

